CELEX: 62018CN0738
Language: bg
Date: 2018-11-27 00:00:00
Title: Дело C-738/18 P: Жалба, подадена на 27 ноември 2018 г. от Duferco Long Products SA срещу решението, постановено от Общия съд (първи състав) на 18 септември 2018 г. по дело T-93/17, Duferco Long Products/Комисия

28.1.2019   
            
            
               BG
            
            
               Официален вестник на Европейския съюз
            
            
               C 35/15
            
         
      Жалба, подадена на 27 ноември 2018 г. от Duferco Long Products SA срещу решението, постановено от Общия съд (първи състав) на 18 септември 2018 г. по дело T-93/17, Duferco Long Products/Комисия
      (Дело C-738/18 P)
      (2019/C 35/19)
      Език на производството: френски
      
         Страни
      
      
         Жалбоподател: Duferco Long Products SA (представители: J.-F. Bellis, R. Luff, M. Favart, Q. Declève, avocats)
      
         Друга страна в производството: Европейска комисия
      
         Искания на жалбоподателя
      
      Жалбоподателят иска от Съда на Европейския съюз:
      
                  1.
               
               
                  да отмени обжалваното съдебно решение (T–93/17, EU:T:2018:558),
               
            
                  2.
               
               
                  да отмени член 1, параграф е) и член 2 от Решението на Комисията от 20 януари 2016 година относно държавна помощ SA.33926 2013/C (ex 2013/NN, 2011/CP), приведена в действие от Белгия в полза на Duferco,
               
            
                  3.
               
               
                  да осъди ответника да заплати съдебните разноски в настоящото производство, както и да заплати съдебните разноски в производството пред Общия съд.
               
            
         Основания и основни доводи
      
      В жалбата си жалбоподателят твърди, че Общият съд е допуснал грешка при прилагане на правото като е отказал да разгледа двете грешки в изчисленията, допуснати от Комисията в рамките на преценката на равностойния (pari passu) характер на шестата мярка на Решението на Комисията от 20 януари 2016 година относно държавна помощ SA.33926 2013/C (ex 2013/NN, 2011/CP), както и при прилагане на критерия за частния инвеститор в условията на пазарна икономика.
      Жалбоподателят по-конкретно твърди, че:
      
                  —
               
               
                  Общият съд не е извършил адекватен съдебен контрол на начина, по който Комисията е приложила критерия за частния инвеститор в условията на пазарна икономика,
               
            
                  —
               
               
                  Общият съд по-скоро е трябвало да разгледа с предимство основанието, изведено от допуснатите от Комисията грешки в рамките на преценката на равностойния (pari passu) характер на посочената шеста мярка, отколкото да предпочете да извърши анализ на представените от Белгия документи.